བོད་རྒྱ་ཚིག་མཛོད་ནི་རིག་གཞུང་ནང་འདྲེན་དང་ཁྱབ་སྤེལ་བྱེད་པར་མེད་དུ་མི་རུང་བ་ཞིག་ཡིན།དེང་སང་འཕྲུལ་ལས་ཁྲོད་བོད་ཀྱི་སྐད་ཡིག་དང་འབྲེལ་བའི་སྐད་གཉིས་ཚིག་མཛོད་ཧ་ཅང་ཉུང་བའི་སྟོང་ཆ་ཆེན་པོ་ལྷག་ཡོད་པར་མ་ཟད།ད་བར་དེའི་ཐད་ལ་དམིགས་སུ་ཐོན་པའི་ལས་འགུལ་སྤེལ་བ་དེ་བས་ཉུང་།དེར་བརྟེན་ཐེའི་ཝན་རྒྱལ་སྤྱིའི་བོད་བརྒྱུད་ནང་བསྟན་ཞིབ་འཇུག་ཚོགས་པ་དང་སྨོན་ལམ་བརྡ་འཕྲིན་ཞིབ་འཇུག་ཁང་གཉིས་ཀྱིས་མཉམ་དུ་བསྒྲུབས་པའི་བོད་རྒྱ་ཚིག་མཛོད་འདིར་མ་ཚིག་ལྔ་ཁྲི་ལྷག་ཅིག་བསྡུ་སྒྲིག་གིས་རྒྱ་ཆེའི་འཛད་སྤྱོད་པ་རྣམས་ལ་རིན་མེད་འགྲེམ་སྤེལ་བྱས་ཡོད།